**Dyddiad cyhoeddi:** 15 Awst 2023

**Cais Rhyddid Gwybodaeth** 146/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

**Hoffwn wneud cais am yr wybodaeth ganlynol o dan y Ddeddf Rhyddid Gwybodaeth**

**1) Effaith ariannol, hy cyfanswm costau, taro pontydd (a ddiffinnir fel pan fydd cerbyd modur yn gyrru i mewn i bont) ar Briffyrdd Cenedlaethol wedi’i rhannu yn ôl blwyddyn a rhanbarth am y pum mlynedd diwethaf?**

**2) Canran y swm hwn sy’n cael ei adennill drwy yswiriant?**

**YMATEB**

Cwestiwn 1

Dim ond o 2020 ymlaen y mae TrC yn cadw’r wybodaeth hon, sef yr adeg y cymerwyd drosodd y gwasanaeth. Gweler y ddogfen sydd wedi’i hatodi o’r enw ‘Ymateb i Ddata 146\_23’.

Nodwch:

* Mae rhai o’r ceisiadau wedi cael eu cofrestru ond rydyn ni’n dal i aros am gostau gan Amey Infrastructure Wales (AIW) (os oes rhai). Mae 21INC000004 hefyd yn mynd drwy’r broses adnewyddu yn hytrach na hunan-yswirio ond mae’r achos wedi cael ei gadw ar agor gan ei fod hefyd yn mynd drwy yswiriant AIW ar gyfer rhywfaint o’r gost.
* Bydd Network Rail yn cadw rhagor o wybodaeth ar draws y rhwydwaith cyfan.

Cwestiwn 2

Mae’r holl bontydd wedi’u hunan-yswirio, ond os oes trydydd parti hysbys yn gysylltiedig sy’n gyfrifol am y difrod, byddwn yn ceisio adennill ein colledion gan yswirwyr y trydydd parti.

Dydyn ni ddim yn cadw canran o hyn.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".